**Referat fra Afdelingsmøde den 20.9.2017 Vallensbæk Stationstorv**

**Tilstede**: Beboere fra 44 lejemål, svarende til 88 stemmer (69 beboere af 79 mulige)

**Fra KAB:** Økonomisk konsulentCamilla Norup Andersen, driftschef Peter Lundgreen

**Fra VB:** driftsleder Flemming Opager

**1. Velkomst og valg af dirigent**

Peder bød velkommen og Peter Lundgreen blev valgt som dirigent.

**2. Valg til stemmeudvalg og referent**

Gert og Jørgen A. blev valgt til stemmeudvalg, Marianne som referent.

**3. Fremlæggelse af beretning**

Peder gennemgik beretning med udgangspunkt i den daglige drift. Beretningen er vedhæftet.

4. **Godkendelse af driftsbudget**

Camilla gennemgik driftsbudgettet for 2018. Budgettet blev vedtaget, 1 undlod at stemme.

**5. Behandling af indkomne forslag**

**Lys ved cykler**: Bestyrelsen fik mandat til at udarbejde et forslag, hurtigst og billigst muligt.

**Ændring af glaspartier på altanerne**: Kommunen har ingen umiddelbare bemærkninger til forslaget. Se nærmere i lokalplan punkt 7.1.6. om regler for ændring af facader.

Bestyrelsen fik mandat til at arbejde med et forslag, der imødekommer de forskellige behov, der er blandt beboerne. Samarbejder med Flemming og Peter om dette.

Undersøger hvordan udgiften til ændring kan finansieres.

**Emhætte:** Dette er en igangværende proces, der kan tage yderligere lang tid at få afklaret.

Hvis man ønsker at få udskiftet emhætten for egen regning, skal der søges tilladelse hos KAB.

Johannes trak sit forslag.

**Reglement for leje af fælleslokalet:**

Forslaget blev vedtaget med 3 imod, 1 undlod at stemme.

**Reglement for leje af gæsteværelset:**

Forslag om leje af gæsteværelset blev enstemmigt vedtaget.

**6. Eventuelt:**

**Altaninddækning**: Der skal individuelt søges om tilladelse, det er en råderet og byggesag.

Priserne for inddækning afhænger af, hvor mange der ønsker altaninddækning

**Lys på udeareal**: Dette er sensor styret. En del beboer bliver generet af, at de tænder og slukker hele natten. Flemming skal se på det, måske kan han regulere det.

**Trappeopgang fra P-dæk**: Det er svært, at åbne låsen for svage og gigtplagede fingre. Peter lovede, at der bliver kikket på det.

**Indgangspartiet:** Rema 1000 må ikke stille varer foran vores dør. Trappetårnet er ikke færdiggjort og ser dårligt ud. Der blev efterlyst en bedre skiltning af adressen, samt en planche der viser, hvor adresserne ligger.

Peder tager initiativ til at få en arbejdsgruppegruppe, kan arbejde med en planche, der gør det nemt, at finde frem til de ønskede adresser.

**Elevatorerne:** Der mangler en korrekt opmærkning, så den svarer til etagerne/ adresserne.

**Stillads:** Der skal være adgang til taget, men nu er der etableret en ny adgang, så vi formoder, at det snart fjernes.

**Nøglebrikker:** Kontakt Flemming

**Postkasserne:** Posten bliver våd i de yderligste postkasser når det regner, kan der etableres en afskærmning. I blæst blafrer lågerne på postkasserne, hvordan kan det løses?

**Der opfordres til at de boretider, der er beskrevet i husreglerne overholdes.**

**Udsugning:** Der er meget kraftig udsugning i nogle lejligheder. Hvad sker der til vinter - hvor kommer den varme luft ind?

**Ved katastrofer**: Lukker udsugningen automatisk?

**Afløb fra altanerne**: Nogle lejligheder har problem med afløb fra altanerne, dette er en tvist mellem bygherre og NJ-Group.

På bestyrelsens vegne, tak for det store fremmøde og den store interesse.

Marianne

Vallensbæk, den / 2017

Peter Lundgreen, dirigent Peder Christian Kornum, afdelingsformand